# Smernica č. 40/2023,

# ktorou sa mení smernica č. 25/2023 o školských športových súťažiach

Gestorský útvar: sekcia športu, kl. 766 ev. č.: 2023/2169 – E1310

Minister školstva, vedy, výskumu a športu podľa čl. 12 ods. 2 písm. f) druhého bodu Organizačného poriadku Ministerstva školstva, vedy, výskumu a športu Slovenskej republiky v súlade s § 14 ods. 6 písm. n) zákona č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov vydáva túto smernicu:

**Čl. 1**

Smernica č. 25/2023 o školských športových súťažiach sa mení a dopĺňa takto:

1. V čl. 12 ods. 1 písm. e) sa číslo „7“ nahrádza číslom „6“.

2. V čl. 14 ods. 3 sa číslo „10“ nahrádza číslom „1,25“.

3. V čl. 14 ods. 9 sa slová „2. septembra“ nahrádzajú slovami „31. marca“ a slovo „školskom“ sa nahrádza slovom „kalendárnom“.

4. V čl. 14 ods. 12 sa číslo „100“ nahrádza číslom „20“.

5. Príloha č. 2 vrátane nadpisu znie:

**„Príloha č. 2**

 **k smernici č. 25/2023**

**Propozície kola**

Propozície kola obsahujú

a) identifikácia súťaže, ku ktorej sa propozície vzťahujú,

b) úroveň kola (okresné, krajské, celoslovenské),

c) údaje o organizátorovi v rozsahu IČO, názov, meno a priezvisko kontaktnej osoby, adresa elektronickej pošty a telefonický kontakt,

d) adresa miesta konania kola,

e) termín konania kola (od, do),

f) informácie o stravovaní (miesto, čas),

g) informácie o ubytovaní (typ, adresa),

h) informácie o miestnej doprave (typ, vzdialenosti od ubytovania a miesta stravovania),

i) informácie o športoviskách (typ, umiestnenie v objekte a podobne),

j) informácie o športovom zázemí (počet a umiestnenie šatní a sociálnych zariadení),

j) ďalšie dôležité informácie pre účastníkov,

k) dátum, čas a miesto registrácie, porady účastníkov, otvorenia a vyhodnotenia,

l) harmonogram súťažných zápasov/disciplín,

m) osobitné upozornenia pre účastníkov (COVID-19 opatrenia a podobne).“.

6. Príloha č. 3 vrátane nadpisu znie:

**„Príloha č. 3**

 **k smernici č. 25/2023**

**Štatút súťaže**

Štatút súťaže obsahuje

a) názov súťaže,

b) kategóriu súťaže (A, B, C),

c) typ súťaže (postupová, otvorená),

d) šport a odvetvie (číselník športov a odvetví z IS športu),

e) ročník štúdia športovca,

f) dátum narodenia športovca,

g) pohlavie súťažiacich (dievčatá, chlapci, zmiešané družstvo),

h) maximálny počet družstiev z jednej školy,

i) počet detí alebo žiakov v jednom družstve,

j) počet sprevádzajúcich osôb,

k) údaje o gestorovi v rozsahu IČO, názov, webové sídlo, meno a priezvisko kontaktnej osoby, adresa elektronickej pošty a telefonický kontakt,

l) miesto konania celoslovenského kola,

m) termín konania celoslovenského kola,

n) termín prihlasovania do súťaže,

o) najneskorší termín ukončenia krajských kôl,

p) údaj, kto zabezpečuje rozhodcov (organizátor alebo garant) a požiadavky na ich kvalifikáciu,

q) súťažné pravidlá (pravidlá príslušného športu s úpravami pre žiakov),

r) súťažný systém (športovo-technická schéma súťaženia),

s) spôsob postupu škôl a žiakov do vyššieho kola.“.

7. V prílohe č. 4 sa na konci vypúšťajú slová „**Príloha k výkazu výdavkov a príjmov kola:** \* zoznam dokladov preukazujúcich výdavky podľa tabuľky“.

**Čl. 2**

**Účinnosť**

Táto smernica nadobúda účinnosť dňa **27. októbra 2023**.

**minister**